A generátornak dupla szerepe van az autó működésében: párhuzamosan tölti az akkumulátort, és látja el energiával az autó elektromos berendezéseit. Ahhoz, hogy a generátor feltöltse az akkut, ahhoz huzamosabb ideig legalább 1000-es fordulatszámon kell a kocsit járatni. Minél inkább le van merülve az akku, annál több idő, míg a generátor teljesen feltölti. Általánosságban elmondható, hogy ha legalább 1,5 órát járatjuk minimum 1000-es fordulatszámon az autót (tehát alapjáraton is tölt a generátor), akkor az akkumulátor feltöltődik annyira, hogy a kocsi leállítása után újra be tudja indítani. Ha nem használjuk a világítást, a rádiót vagy egyéb elektromos eszközt, akkor egy 1 órás út is elég ahhoz, hogy a generátor teljesen feltöltse az akkumulátort. A generátor egyik legfontosabb eleme a generátort meghajtó szíj, ami folytonos kemény munkát végez, szíj nélkül a generátor nem tud kellő energiát biztosítani ahhoz, hogy folyamatosan töltse az akkumulátort. Az idő haladtával az ékszíj meglazulhat, rosszabb esetben pedig szakadás következik be ami miatt az akkumulátor lemerül és ilyenkor nem fogja tudni beindítani a motort, ha pedig menet közben történik meg a dolog, a kocsi azonnal lerobban. Egy szakadás adott esetben tehát balesetet is tud okozni ezért, ha bármilyen rendellenességet tapasztal, azonnal keressen fel egy szakértőt, még jobb, ha rendszeresen ellenőrizteti az alkatrészt! A generátor mellett az önindító is fontos szerepet tölt be az autó rendszerében. Az önindító végzi a motor beindítását amikor a vezető elfordítja a gyújtáskulcsot és a motor beindulásával az önindító azonnal meg is áll. Az önindító problémát több jelenség is jelezheti például, ha elfordítja a kulcsot, és nem történik semmi – ilyenkor feltehetőleg az önindító mágneskapcsolója a ludas vagy a gyújtáskapcsoló. Előfordulhat olyan is, hogy nehezebben, többszöri indításra indul csak be az autó, vagy csikorgó hangot hall indításkor. Ezekben az esetekben legtöbbször az önindítóban található fogaskerekek, a bendix elhasználódása, kopása áll a háttérben. Bármely jelenséget is tapasztalja, azonnal forduljon szakértőhöz, és semmiképp ne próbálkozzon az önindító javítással házilag!